Vicepresidencia da Xunta de Galicia

A vicepresidencia da Xunta de Galicia é un antigo cargo político dentro do organigrama da Xunta e que a miúdo serviu como coordinación do traballo doutras consellerías. Ao longo da historia da Xunta de Galicia houbo gobernos que contaron cun vicepresidente, con dous vicepresidentes ou con ningún.

O vicepresidente é tamén o encargado de substituír o presidente nas súas funcións en caso de falecemento, dimisión ou viaxe ao estranxeiro, e ata a elección dun novo presidente, de ser o caso. De non existir vicepresidente, esas funcións recaen na persoa que ocupe o cargo de conselleira de Presidencia.

A vicepresidencia pode rer funcións políticas claramente definidas ou actuar como consellería sen carteira, na asistencia do cargo do presidente.

Historia
O primeiro vicepresidente da Xunta foi José Manuel Romay Beccaría, que aínda que se ocupou das tarefas relacionadas coas relacións coa administración estatal e coa Xustiza non tivo esa denominación. A partir de 1983 créanse dúas vicepresidencias, unha de perfil político, encabezada por Xosé Luís Barreiro Rivas e outra de perfil económico, encabezada por Carlos Mella, que á súa vez detentaban o cargo de conselleiros de áreas específicas. Este modelo mantívose durante uns poucos meses, ata que Mella dimite debido ás súas friccións con Barreiro, e este último queda como único vicepresidente coordinando a área política.

Logo da dimisión de Barreiro Rivas en 1986 pasa a ocupar o cargo de vicepresidente da Xunta Mariano Rajoy, pero sen levar aparellada a xestión dunha consellería. Logo da moción de censura presentada en 1987 por Fernando González Laxe (PSdeG), a vicepresidencia volve ser de novo de Barreiro Rivas, pero ten que dimitir como consecuencia dun proceso xudicial. Nin Barreiro nin o seu substituto Xavier Suárez-Vence xestionaron ademais outras consellerías.

Logo da vitoria de Manuel Fraga en 1989 desapareceu a figura do vicepresidente ata que foi recuperada quince anos máis tarde, en 2004 baixo a figura dunha dobre vicepresidencia, a de Alberto Núñez Feijóo como vicepresidente primeiro e a de Xosé Manuel Barreiro como vicepresidente segundo. Estas vicepresidencias presentáronse como unha preparación para a sucesión política de Fraga e non tiñan competencias específicas, fóra das que cada un deles, como conselleiros, xa tiña.

Tras a formación do goberno de coalición entre socialistas e nacionalistas en 2005, Anxo Quintana asumiu a vicepresidencia única, que levaba aparelladas as competencias de relacións institucionais e de Igualdade e Benestar. O vicepresidente encargábase ademais da coordinación da actividade das consellerías gobernadas polos nacionalistas.

Vicepresidentes
 Vicepresidente(s)Mandato Presidente Consellerías asignadas Xosé Manuel Romay Beccaría 1982- 1983 Xerardo Fernández Albor Xosé Luís Barreiro RivasCarlos Mella 1983- 1984 PresidenciaEconomía Xosé Luís Barreiro Rivas 1984- 1986 Presidencia Mariano Rajoy 1986- 1987 Xosé Luís Barreiro Rivas 1987- 1988 Fernando González Laxe  Xavier Suárez-Vence 1988- 1990  Alberto Núñez FeijóoXosé Manuel Barreiro 2004- 2005 Manuel Fraga Política Territorial, Obras Públicas e VivendaMedio Ambiente Anxo Quintana 2005- 2009 Emilio Pérez Touriño Igualdade e o Benestar Alfonso Rueda
Francisco Conde 2012- 2022
2020- 2022 Alberto Núñez Feijóo Presidencia, Administracións Públicas e Xustiza
Economía, Empresa e Innovación Francisco Conde López
Diego Calvo 2022- 2023
2022- 2023 Alfonso Rueda Consellaría de Economía, Industria e Innovación
Consellaría de Presidencia, Xustiza e Deportes Diego Calvo
Ángeles Vázquez 2023- 2024
2023- 2024 Consellaría de Presidencia, Xustiza e Deportes
Consellería de Medio Ambiente, Territorio e VivendaNinguén2024-Alfonso Rueda

 Notas 

 Véxase tamén 

 Outros artigos 

 Xunta de Galicia

Categoría:Xunta de Galicia
Categoría:Antigas consellerías da Xunta de Galicia